Diari Oficial de la Generalitat Valenciana


Sumari del DOGV 4786, del 30-06-2004 (2004/6530)

RESOLUCIÓ de 10 de juny de 2004, del conseller de Justícia i Administracions Públiques, per la qual s'aprova la modificació de l'escut de l'Ajuntament d'Albal.
---------------------------------------------------------------------------------------------------------------------------------------------------------------

### Dades del document

Número de DOGV
:   4786

Data del DOGV
:   30-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6530


Data del document
:   10-06-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Albal
    * administració local
    * bandera
    * municipi
    * heràldica

RESOLUCIÓ de 10 de juny de 2004, del conseller de Justícia i Administracions Públiques, per la qual s'aprova la modificació de l'escut de l'Ajuntament d'Albal. [2004/F6530]
  
L'Ajuntament d'Albal ha estimat convenient modificar el seu escut, aprovat pel Reial Decret 1.608/1977, de 2 de juny, perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estos motius, i fent ús de les facultats que em confereix la legislació abans citada, resolc:
  
Aprovar la modificació de l'escut de l'Ajuntament d'Albal que quedarà organitzat de la següent manera:
  
«Escut quadrilong de punta redona. Truncat i mig partit.
  
Al primer quarter, en camp d'or, quatre pals de gules.
  
Al segon quarter, en camp de gules, torre quadrangular d'argent, maçonada de sable.
  
Al tercer quarter, en camp d'atzur, ermita d'or, maçonada de sable.
  
Per timbre, corona reial oberta.»
  
Contra esta resolució, que posa fi a la via administrativa, les persones interessades podran interposar, potestativament, recurs de reposició davant el mateix òrgan que ha dictat l'acte en el termini d'un mes, comptador des de l'endemà de la seua notificació o publicació, si fa el cas, en el Diari Oficial de la Generalitat Valenciana; en el cas que la persona interessada siga una administració pública podrà requerir prèviament perquè s'anul·le o revoque la present resolució en el termini de dos mesos, comptadors des de l'endemà de la seua notificació o publicació, si fa el cas, en el Diari Oficial de la Generalitat Valenciana; o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors, des de l'endemà de la seua notificació o publicació, si fa el cas, en el Diari Oficial de la Generalitat Valenciana. Tot això, d'acord amb el que disposen la Llei del Règim Jurídic dels Administracions Publiques i del Procediment Administratiu Comú i la Llei Reguladora de la Jurisdicció Contenciosa Administrativa, sense perjudici que les persones interessades utilitzen qualsevol altra via que consideren oportuna.